| Sófora |
| --- |
| Follaxe de *Styphnolobium japonicum* |
| Clasificación científica |
| 

|  |  |
| --- | --- |
| Reino: | Plantae |
| División: | Fanerógama Magnoliophyta |
| Clase: | Magnoliopsida |
| Orde: | Fabales |
| Familia: | Fabaceae |
| Subfamilia: | Faboideae |
| Tribo: | Sophoreae |
| Xénero: | *Styphnolobium* |
| Especie: | *S. japonicum* |

 |
| Nome binomial |
| *Styphnolobium japonicum*(L.) Schott, 1830 |

Flores, detalle
Froitos monoliformes inmaturos.
A **sófora** (***Styphnolobium japonicum***; sin. *Sophora japonica*), tamén coñecida coma sófora do Xapón, árbore do mel, árbore dos pagodes, ou falsa acacia do Xapón, é unha árbore leguminosa, oriúnda do leste de Asia (principalmente da China que foi introducida no Xapón. É unha popular árbore caducifolia ornamental en Europa e nas Américas, especialmente polas flores brancas que bota a finais do verán; sendo unha floración máis serodia do que as outras árbores.

É, xunto coa *Robinia pseudoacacia* e a *Gleditsia triacanthos*, unha da tres «falsas acacias» plantadas nas vilas e cidades, especialmente dispostas en ringleiras nas rúas e parques.

Xéneros *Sophora* vs. *Styphnolobium*
-------------------------------------

Ambos os dous xéneros están na subfamilia Faboideae na familia das leguminosas Fabaceae, formalmente hai sinonimia entre ambos os dous xéneros. Mais as especies de *Styphnolobium* difiren de *Sophora* por teren perdido a súa habilidade de facer simbiose coas bacterias fixadoras de N *Rhizobium* nas súas raíces. E difiren do xénero relacionado *Calia* por seren caducifolias e teren as flores axilares, non terminais, en acios pénsiles.

Descrición
----------

Ten fuste erecto, con semellanza á falsa acacia, introducida en Europa polo século XVIII, medra amodo de 5 a 10 m de altura, porte elegante, tronco con casca engurrada segundo liñas tortas, pólas de exemplares máis novas, son verde-brillante, as follas pinnado-compostas de 4 a 10 folíolos con peluxe, oval-lanceoladas, agudas, verde-escuras superiormente e glauco polo envés, marxes enteiras e nervaduras que se prolongan até o ápice, con fermosas flores estivais de delicado recendo, cores branco-cremosas, reunidas en acios formando grandes feixes terminais de até 25 cm, posúen un cáliz acampanado con 5 dentes, e unha corola con carena arrodeado de 2 pétalos algo separados, 10 estames ceibos, ovario supero. O froito é un legume indehiscente, de 3–6 cm de longo, carnoso, de cor verde-vítreo cando é inmaturo, e que se vira arroibado e engurrado cando vai chegando, a xeito de rosario (monoliforme) polas numerosas constricións que separan as sementes (en número de 1 a 6), que teñen forma de ovo ou ril, centimétricas, lisas e de cor parda moi escura, practicamente negra. Dito froito aínda non está chegado e fica na árbore cando este último xa perdeu a follaxe a comezos do inverno, caendo algo despois.

Comporta numerosas variedades hortícolas, como por exemplo a *Styphnolobium japonicum* cv. Pendula. que atopamos no pazo de Lourizán.

Distribución
------------

Especie orixinaria do leste de Asia, plantada na maioría das cidades, lugares habitados, bermas e beirís das estradas e lugares ruderalizados.

Usos
----

Ademais do uso ornamental, ten aplicacións medicinais. Considérase especie emética

Utilizada coma menciña tradicional chinesa: é unha das 50 substancias fundamentais.

Árbores senlleiras
------------------

A sófora péndula do Pazo de Lourizán, en Pontevedra, figura no catálogo de Árbores senlleiras de Galicia.

Citoloxía
---------

* **2n=28**

Táxones infra específicos
-------------------------

Non hai que sexan aceptados/válidos

Sinónimos
---------

* *Anagyris chinensis* Spreng.
* *Macrotropis foetida* DC.
* *Ormosia esquirolii* H.Lév.
* *Pongamia chinensis* DC.
* *Robinia mitis* Lour.
* *Sophora angustifoliola* Q.Q.Liu & H.Y.Ye
* *Sophora chinensis* hort. ex Zabel
* *Sophora japonica* L.
* *Sophora japonica* f. *columnaris* Schwer.
* *Sophora japonica* f. *hybrida* Carrière
* *Sophora japonica* f. *oligophylla* Franch.
* *Sophora japonica* f. *pendula* Loudon
* *Sophora japonica* var. *praecox* Schwer.
* *Sophora japonica* var. *pubescens' (Tausch) Bosse*
* *Sophora japonica* f. *variegata* Nichols
* *Sophora japonica* var. *vestita* Rehder
* *Sophora japonica* var. *violacea* Carrière
* *Sophora japonica* var. *violacea* Dippel
* *Sophora korolkowii* Dieck
* *Sophora pendula* Spach
* *Sophora pubescens* Tausch
* *Sophora sinensis* Forrest
* *Sophora vanioti* H.Lév.
* *Styphnolobium japonicum* var. *pubescens* hort. ex Kirschner

Notas
-----

1. ↑  Nome vulgar en galego en *Termos esenciais de botánica* Santiago de Compostela, 2004 e *Gran dicionario Xerais da lingua galega* Vigo, Xerais, 2009
2. 1 2 3  "*Sophora japonica* en Flora Ibérica, vol. LXXXVIII, p.36, RJB/CSIC, Madrid *p. p.*" (PDF). Arquivado dende o orixinal (PDF) o 04 de marzo de 2016. Consultado o 12 de setembro de 2013.
3. ↑  Contribuiçao para o conhecimento citotaxonómico das spermatophyta de Portugal. IX. Cruciferae Fernandes, A. M. F. Santos & M. Queirós (1977) Bol. Soc. Brot. ser. 2, 51: 137-186.
4. 1 2  "*Styphnolobium japonicum* en The Plant List (xaneiro 2013)". Arquivado dende o orixinal o 05 de setembro de 2013. Consultado o 12 de setembro de 2013.

* *Sophora japonica* 'Pendula' en Trees by Scientific Name, Environmental Horticulture, University of Florida

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Sófora*** |

|  |  |
| --- | --- |
|  | Wikispecies posúe unha páxina sobre:  ***Sófora*** |

|  |  |
| --- | --- |
| Control de autoridades | 
* Wd: Q288558
* EBID: ID
* GEC: 0143148
* MAG: 2777329431

 |

|  |  |
| --- | --- |
| Identificadores taxonómicos | 
* APDB: 71056
* Dyntaxa: 259654
* EOL: 702857
* GBIF: 2963569
* iNaturalist: 53945
* IPNI: 1119529-2
* IRMNG: 11373672
* ITIS: 820265
* NCBI: 3897
* PalDat: Styphnolobium\_japonicum
* PlantList: ild-33214
* POWO: ID
* Soortenregister: 181473
* TAXREF: 125244
* Tela Botanica: 66500
* Tropicos: 13048359
* PLANTS: STJA9

 |

|  |  |
| --- | --- |
| Identificadores | 
* UNII: 2C79NMP0ME

 |